Dolores Hoffmann

Dolores Hoffmann (sündinud 1. septembril 1937 Leningradis) on eesti-saksa päritolu Eesti vitraažikunstnik.

Ta on loonud eesti kunstnikest esimesena tinaraamis vitraaže ning on saavutanud lakooniliste graafiliste kujundite ja klaasi värvi suurepärase koosmõju. Hoffmanni vitraaže on avalike hoonete interjöörides ning paljudes kirikutes Eestis ja välismaal. Ta on viljelenud ka tahvel- ja monumentaalmaali.

Elulugu 
Tema isa oli sakslasest meremees, kellest sai välismaalasena stalinlike repressioonide ohver ja mõrvati 1938. aastal. Tema ema oli eestlane. 

Dolores Hoffmann õppis aastatel 1945–1955 Tallinna 19. Keskkoolis ja 1956. aastast Eesti NSV Riiklikus Kunstiinstituudis (ERKI). Esialgu asus ta õppima klaasikunsti eriala, kuid lõpetas 1962. aastal maali erialal. Lõputööna valmis Tallinna Pelguranna linnaosas asunud Rahu kino freskopannoo "Hommik" (1963) (demonteeritud seoses hoone lammutamisega).  

Ta töötas aastatel 1965–1995 ERKI-s kompositsiooniõppejõuna (alates 1994. aastast dotsendina).  

Ta asutas 1992. aastal vitraažitöökoja Domini Canes. 

Dolores Hoffmann on 1968. aastast Eesti Kunstnike Liidu liige.

Looming

Vitraažid
Aastast 1973 tegeleb ta süvenenult vitraažikunstiga.
1973 restoran Kevad, Tallinn
1975 Metsa- ja looduskaitseministeeriumi saal
1976 Kirovi nim kolhoosi raamatukogu
1977 Ajakirjanike Maja, Tallinn
1977 olümpia pressikeskus
1978 Tugamanni veski, Harjumaa
1978 Toombaar, Tallinn
1980 Tallinna teletorni fuajee
1982 Tallinna Perekonnaseisuamet
1991 restoran Astoria, Tallinn
1994 restoran Kloostri Ait, Tallinn

Vitraažid Eesti pühakodades

 1977–2011 Valjala kirik, 16 akent (altariosa aknad, roosaken ja kõik kivihoone aknad)
 1978  Ambla kiriku roosaken
 1984–1993, 2015, 2016, 2017  Tallinna Püha Vaimu kirik, 13 akent (3 ornamentaalset akent altariosas; 8 pikihoones, sh 1 memoriaalaken; 1 arhailine koridoriaken)
 1984–1986 Kihelkonna kirik (2 akent peainglitega, jõuluaken ja 4 ornamentaalset akent)
 1989  Ruhnu kiriku uksevitraaž
 1995–1998  Türi kirik (5 akent)
 1995  Elva kiriku altariaken
 1998  Tõrva kalmistu kabel (suur aken „Mullast oled sa võetud“ + 2 väiksemat)
 1999  Toila Pühajõe kirik (3 altariakent)
 2000  Nõmme Babtistikoguduse palvemaja
 2000  Tallinna sünagoog (aknad „10 käsku“)
 2001  Karula kiriku altariaken
 2002  Tallinna toomkiriku käärkamber (3 akent)
 2003  Heimtali Peetri kirik (3 altariakent, roosaken)
 2003  Eesti õigeusu kiriku metropoliidi residents Tallinnas, kabel (3 akent)
 2004  Narva Aleksandri Suurkirik (7 ümarat akent)
 2004  Iisaku kirik, 3 altariakent
 2005, 2010–2011  Simuna kirik (roosaken ja 2 altariakent)
 2006  Laiuse kiriku altariaken
 2006  Mustvee Betaania Koguduse palvela aknad
 2008  Meremeeste Misjoni kabel Muugal (altariaken „Maailma loomine“, + 3 akent)
 2008, 2019  Kohila babtistide palvemaja (ristikujuline aken, kaaraken peaukses)
 2008  Altariaknad Tallinna Püha Siimeoni ja naisprohvet Hanna kirikus, 2013–2014  8 abstraktset akent saaliosas
 2009  Nissi kogudusemaja (3 akent)
 2012–2013  Põltsamaa kirik (2 altariakent, külgaken)
 2012–2017  Haapsalu Maria-Magdaleena kirik (2 kaheksakant-akent saaliosas lae all, 2 altariakent, 2 külgakent saaliosas)
 2012–2017  Haapsalu metodisti kirik (8 akent kiriku saaliosas)
 2017 Neitsi Maarja Puhtaima Südame kabel Tallinnas, roosaken ja aken ukse kohal
 2018 Tallinna Kaarli kirik (1 aken keldrikabelis, 2 akent kirikusaalis altari kõrval)
 2019 Tallinna Mähe Babtistikoguduse kirik, otsaaken
 2019 Tallinna Oleviste kirik, 2 läänetorni ornamentaalset akent
 2019–2020  Tallinna Jaani kirik (6 akent kirikusaalis)

Vitraažid mujal
 1995 Püha Anna kirik Hakunilas Soomes 
 1997–2000 Lukoili administratiivhoone Moskvas Venemaal
 2007 Luteri kirik Honshū saarel Jaapanis

2020. aasta 18. mail avastati Hoffmanni loodud küünlajala vargus Tallinnas Pärnamäe kalmistul. Küünlajalg koosneb 10 cm paksustest värvilise klaasi (kollane, punane, sinine, roheline) plokkidest, mis on rombiks lihvitud ja suunatud eri ilmakaartesse.

Tunnustus
 1982 – Eesti NSV teeneline kunstnik
 2002 – Tallinna Toomkoguduse Maarja medal
 2018 – Valgetähe V klassi teenetemärk

Viited

Kirjandus
 Aino Kartna. "Hoffmann, Dolores, vitraažikunstnik". // Eesti kunsti ja arhitektuuri biograafiline leksikon. Eesti Entsüklopeediakirjastus. Tallinn 1996. Lk 113
 2018. aasta Maailmafilmi festivalil Eesti Rahva Muuseumis esitleti Kullar Viimse dokumentaalfilmi "Jagatud valgus" vitraažikunstnik Dolores Hoffmannist.

Välislingid

Biograafia Domini Canes kodulehel
"Õigeusu kirik sai Haapsalu ainsad kirikuvitraažid", Lääne Elu, 24. juuli 2012
"Põltsamaa Niguliste kiriku aknad on vitraažiehtes", Eesti Kirik, 6. juuni 2012
"Все краски Грузии" r4.err.ee, 11. aprill 2012
"Dolores Hoffmanni vitraaž" teletorn.ee, uudised 
"Simunas pühitseti vitraaž" Virumaa Teataja, 3. november 2011
"Subjektiiv: Näost näkku. Mõtisklus Jumalast. Jüri Arrak, Dolores Hoffmann" err.ee, arhiiv, helifail (sisselogimisega), 30. mai 2010
"Simuna kirik sai uue vitraažakna" Virumaa Teataja, 8. november 2009
"Kohila kogudus sai Dolores Hoffmanni vitraažaknad" neljas.ee, Rapla > Kohila > Uudised, 16. detsember 2008
"Витражи и гобелен соседствуют природно..." Молодёжь Эстонии, 22. märts 2008
"Omapäi kõndiv Dolores Hoffmann", Eesti Kirik, 22. detsember 2006
"Dolores Hoffmann: kunstnikud kasvavad aeglaselt nagu puud" Põhjarannik, 31. märts 2005
"Sõnulseletamatu valgus Narva Aleksandri kirikus" Eesti Kristlik Televisioon, 2. november 2004
"Toompäevade tipphetk on Maarja medali üleandmine" Eesti Kirik, 18. september 2002
"KESKPÄEVATUND PÜHA VAIMU KIRIKUS. Vitraažikunst keskajast tänapäevani" err.ee, arhiiv, helifail, 14. september 2002
"Saame tuttavaks: Dolores Hoffmann" Õpetajate Leht, 9. aprill 1999
"Värvilisest valgusest" Kultuur, 21. oktoober 1997
"Dolores Hoffmann: minu materjal on valgus". Kultuur, 30. august 1997
Vitraažikunstnik Dolores Hoffmann: lapsena oli vaesus nii suur, et kunstitarvetest võisin vaid und näha

Eesti kunstnikud
Eesti Kunstiakadeemia vilistlased
Eestlased Venemaal
Eesti NSV teenelised kunstnikud
Valgetähe V klassi teenetemärgi kavalerid
Sündinud 1937